11/09/2012 | Administración LocalMunicipal
Aranga
Secretaría - Intervención
Aprobación definitiva do Regulamento do servizo de acceso a internet

ANUNCIO O Pleno municipal de Aranga, na sesión realizada o día 19 de xullo de 2012, aprobou inicialmente o establecemento do servizo municipal de acceso a internet a través da rede sen fíos municipal wifi, e forma de explotación o contrato de xestión de servizos, así como o Regulamento do servizo. Transcorrido o prazo de exposición pública sen que se presentasen alegacións, o devandito acordo elévase a definitivo, e procédese á publicación do texto íntegro do dito regulamento. REGULAMENTO DO SERVIZO MUNICIPAL DE ACCESO A INTERNET A TRAVÉS DA REDE SIN FIOS MUNICIPAL (WIFI) Artigo 1. Finalidade do regulamento.1.1. As presentes condicións de uso dos servizos de acceso da rede municipal de acceso a internet sin fíos (wifi) municipal teñen como finalidade regular a súa utilización e determinar as condicións de acceso ós contidos e servizos que, a través de internet, se poñen a disposición dos usuarios.1.2. O Concello de Aranga poderá, en calquea momento e sen previo aviso, modificar as condicións de uso dos seus contidos e servizos e introducir novas condicións, respectando en todo caso as adquiridas polos usuarios con anterioridade a estas modificacións, salvo aquelas que se refiran ós prezos estabrecidos na correspondente ordenanza municipal e que poderán ser revisados coas formalizades estabrecidosas na lexislación do réxime local. Artigo 2. Usuarios e aceptación.2.1. Usuarios maiores de idade. –Ó acceder á rede wifi municipal adquírese a condición de usuario. Esta condición de usuario implica obrigatoriamente a aceptación sen reservas de ningunha clase de todos e cada un dos termos das presentes condicións de uso así como das condicións expecíficas aplicables, no seu caso, ó contido o servizo seleccionado e as determinacións contidas na ordenanza municipal correspondente. En todo caso calquera uso da rede wifi municipal está subordinado ao cumprimento estricto das pesentes condicións, das condicións específicas e de calquera aviso legal e recomendación que fora de aplicación.2.2. Usuarios menores de idade. –Os menores de idade para acceder e usar a rede wifi municipal necesitarán obrigatoriamente autorización dos seus pais, nais e/ou representantes legais. O Concello de Aranga considera que si se producise un acceso ou utilización por un menor, este conta coa correspondente autorización. Serán os pais, nais, titores ou representantes legais dos menores, responsables do uso que aqueles fagan destes servizos, no ben entendido caso da rede wifi municipal facilita un acceso libre e transparente a internet, o cal permite o acceso a contidos ou servizos que poden non ser axeitados ou que poidan estar prohibidos para os menores. A efectos do control que os menores poidan facer do uso responsable de internet existen aplicacións informáticas que permiten bloquear e filtrar o acceso ós contidos e servizos que consideren non pertinentes para os menores ao seu cargo. Artigo 3. Características do servizo wifi municipal.3.1. O Concello de Aranga facilitaralle como usuario, ó acceso ós servizos de internet, garantindo un ancho de banda axeitado para unha correcta navegación.3.2. O Concello de Aranga garantirá a dispoñibilidade e accesibilidade do servizo de acceso wifi con continuidade. Non obstante, pode acontecer que os cambios de dirección, o establecemento de novas conexións ou a actualización da rede wifi municipal ocasiones interrupcións polo tempo que resulte necesario para realizar as ditas tarefas.3.3. O Concello de Aranga resérvase a facultade de alterar sen previo avíso en calquera moemento a presentación ou configuración do portal de acceso no seu caso, asó como os seus servizos. Da condición de usuario dedúcese que recoñece e acepta que en calquera instante o Concello de Aranga poida suspender, desactivar ou suprimir este servizo, téndose en conta, nestos dous casos, o establecido na correspondente ordenanza municipal reguladora do prezo público. Artigo 4. Obrigas do usuario.4.1. Os usuarios deberán utilizar o servizo de acceso wifi de forma dilixente e correcta e comprométense a non empregalo para a realización de actividades contrarias á Lei, á moral, ás boas costumes aceptadas e/ou con fins ou efectos ilícitos, prohibidos ou lesivos de dereitos e intereses de terceiros. O Concello de Aranga non se fará responsable do incumprimento desta obriga polos usuarios.4.2. Como usuario, deberá absterse de alterar ou manipular as mencións de © e demais datos identificativos de dereitos de propiedade intelectual e/ou industrial do Concello de Aranga ou de calquera dos contidos incorporados ó portal de acceso o seu caso e demais titulares de propiedades intelectuais, sendo da exclusiva responsabilidade do usuario a infraccións e consecuencias do todo orde que conleve o incumprimento destas obrigas. Artigo 5. Exclusión de garantías.5.1. Dada a gran cantidade de factores externos a súa responsabilidade na presetación dun servizo deste tipo, o Concello de Aranga non garante, nin implícita nin explícitamente, os servizos que o usuario pretenda en toda circunstancia obter de internet. Así, a título de exemplo, o Concello de Aranga non garantiza: a) A dispoñibilidade e continuidade en todo momento e desde calquera lugar o funcionamento do servizo. b) O acceso sen interrupcións en todo momento dos servizos de internet. c) Os niveis de calidade, interoperabilidade, velocidade e funcionalidade dos servizos de internet ós que o usuario accede desde a rede wifi municipal. d) A adecuación, idoneidade para un propósito particular e/ou específico dos servizo ofrecidaos desde a rede wifi municipal. e) A veracidade, exactitude, exhaustividade, licitude, fiabilidade, actualidade e utilidade dos servizos de internet ós que se queira acceder desde a rede wifi municipal. f) A ausencia de virus ou outros elementos lesivos nos contidos ou servizos facilitados a través do servizo de acceso facilitado pola rede wifi municipal. g) O acceso non autorizado e /ou alteración de datos almacenados e transmitidos sobre sitios de internet accedidos a través da rede wifi municipal.5.2. O Concello de Aranga, salvo que expresamente se indique nas condicións específicas, non intervén na prestación dos contidos e/ou servizos subministrados por terceiras partes a través do portal de acceso wifi. Este Concello tampouco supervisa nin exerce control sobre a súa licitude, exactitude, veracidade, idoneidade, calidade, fiabilidade, autenticidade e/ou utilidade, non ofrecendo polo tanto ningunha clase de garantía sobre os mesmos. Artigo 6. Responsabilidade. O usuario coñece e acepta, de forma voluntaria que a utilización da rede wifi municipal ten lugar, en todo caso, baixo a súa responsabilidade. Así e salvo nos casos en que a lei prohiba de forma imperativa limitar a responsabilidade, o Concello fronte ao usuario non asume responsabilidade algunha respecto dos usos que faga deste servizo, nin dos datos ou información transferidas de ou desde internet. En todo caso, se por calquera razón, algunha das exoneracións de responsabilidade son consideradas inválidas e o Concello puidera ser declarado legalmente responsable dalgún dano ou perda en relación co servizo, esta responsabilidade estará limitada á cantidade efectivamente pagada polo usuario e polo citado servizo. Artigo 7. Altas de usuarios.7.1. Para empregar o servizo de acceso a internet a través da rede wifi municipal, os interesados deberán cumprimentar o correspondente documento de de alta do servizo wifi municipal, nas oficinas do Concello. Os datos proporcionados polo peticionarios de alta no servizo serán tratados polo Concello de conformidade cos termos da normativa de protección de datos de carácter persoal. Ó asinar e presentar o citado documento, o usuario é consciente de que autoriza expresamente ao Concello de Aranga para que colecte e trate automáticamente os datos de carácter persoal que se lle solicitaron con arranxo ás finalidades e baixo as condicións detallas na política de protección de datos persoais.7.2. O Concello de Aranga adoptou e adoptará as medidas técnicas e organizativas de seguridade que sexan de obrigado cumpirmento de conformidade co estipulado na lexislación vixente, e incluso comprométese a implantar medidas de seguridade adicionais que excedan da dita normativa, buscando un servizo fiable e de alta calidade. Non obstante, os usuarios, como tales, recoñecen e aceptan que as medidas de seguridade en internet non son inexpugnables, non podendo o Concello de Aranga garantir a plena seguridade do uso de internet a través deste servizo. Artigo 8. Duración e terminación do servizo. A extincción da prestación do servizo de acceso a internet mediante tecnoloxía sen fíos wifi terá lugar: a) Por renuncia expresa do seu titular. b) Por incumprimento das condicións e obrigas establecidas na ordenanza que regule o servizo. c) Por razóns de interese público. d) Por impago do prezo público establecido non termos indicados na correspondente ordenanza fiscal. e) Por imposibilidade de prestación do servizo por parte do Concello, por condicións técnicas ou outras circunstancias. Artigo 9. Dereitos do abonado. Os dereitos de todo abonado son: a) Recibir as claves que lle posibiliten o acceso a internet, dende o seu domicilio, sempre que técnicamente isto sexa viable. b) Recibir en depósito o kit necesario para o correcto acceso a internet, nos termos establecidos na correspondente ordenanza municipal. Artigo 10. Deberes do abonado. Son deberes do abonado: a) O pago do prezo público establecido na correspondente ordenanza municipal. b) Notificación de baixa. –O abonado que dexese causar baixa no servizo estará obrigado a solicitalo por escrito ó Concello, con 15 días de antelación, causando baixa no primeiro día do seguinte mes no que se efectúe a solicitude. c) Non manipulación dos kits de usuario. –O usuario terá absolutamente prohibido a manipulación dos kits para obter calquera fin sen que o Concello teña coñecemento. De ter o Concello constancia desta circunstancia, dará lugar a baixa do servizo, sen que se deriven dereitos de reclamación algún, incluída a devolución da fianza. Artigo 11. Recomendacións técnicas. Para unha conexión segura á rede wifi municipal, recoméndase a utilización do SSID con cifrado WPA2 m que o servizo dispón. En calquera caso, unha vez asociado á rede, o envío do usuario e contrasinal entre o dispositivo portátil e o servidor de autenticación realizaráse mediante un protocolom seguro (SSL) sobre HTTPS. O outro SSID dispoñible non emprega cifrado, non sendo aconsellable a súa utilización para os servizos de navegación, correo ou comunicacións que conteñan datos ou información sensibles. En calquera caso tanto para a conexión WPA2 como en aberto recoméndase a utilización de protocolos seguros como SSL e IPSec para seguridade da transmisión da información. Artigo 12. Lexlislación aplicable e xurisdicción. O contido do presente Regulamento e as relacións derivadas da súa aplicación réxense pola vixente Lei 32/2003 do 3 de novembro, xeral de telecomunicacións; regulamento de desenvolvemento da Lei aprobado polo Real decreto 803/2008 de 23 de maio; circular 1/2010 da Comisión do Mercado de Telecomunicacións, publicada no Boletín Oficial do Estado do 9 de agosto de 2010, pola que se regulan as condicións de explotación de redes e prestación de servizos de comunicacións electrónicas polas administracións públicas; e as demáis normas de aplicación, Para resolver calquera controversia que poida surxir da prestación de servizos de acceso á rede wifi municipal, o usuario queda sometido aos tribunais competentes no ámbito da administración local, con renuncia expresa a calquera outro foro que puidera corresponderlle. Disposición finai. Este regulamento, aprobado polo Pleno municipal na sesión realizada o día 19 de xullo de 2012, entrará en vigor logo de que se publique integramente no Boletín Oficial da Provincia e transcorra o prazo de quince días a que se refire o artigo 70.2 e 65.2 da Lei 7/1985 do 2 de abril, reguladora das bases do réxime local, continuando vixente ata que se acorde a súa modificaicón ou derogación. Aranga, 3 de setembro de 2012. O alcalde Asdo.: Alberto Platas Álvarez